Source: http://samaritanka.sk/index.php?option=com_content&amp;view=section&amp;layout=blog&amp;id=13&amp;Itemid=67
Timestamp: 2019-12-05 22:41:40+00:00

Document:
Podmienky prijatia sekcia
Podmienky umiestnenia do ZSS
V prípade potreby umiestnenia klienta do ZSS sú potrebné urobiť tieto kroky:
Obrátiť sa so žiadosťou na umiestnenie do zariadenia pre seniorov, alebo do zariadenia opatrovateľskej služby na obec alebo mesto podľa trvalého pobytu odkázaného občana. Obec (mesto ) je kompetentná vo veci konať samostatne v súlade s § 80 zákona o sociálnych službách 448/2008 . Zároveň Vám poskytne poradenstvo a potrebné tlačivá.
*Tlačivo :Lekársky nález na účely posúdenia na sociálnu službu odovzdáte ošetrujúcemu lekárovi na potvrdenie (vypísanie diagnóz) a nálezov.
* Tlačivo : Žiadosť o posúdenie na poberanie sociálnej služby – Uvedené tlačivo vypíšete spolu so žiadateľom a podpísanú spolu s Lek. Nálezom odovzdáte na miestne príslušný mestský alebo obecný úrad , podľa trvalého pobytu žiadateľa .
Na základe predložených materiálov občana , príslušná samosprávny úrad vyhotoví lekársky posudok, sociálny posudok a posudok o odkázanosti na sociálnu službu.
V závere vydá rozhodnutie o odkázanosti na sociálnu službu, v ktorom uvedie stupeň odkázanosti občana a typ zariadenia , v ktorom sa môže občanovi sociálna služba zabezpečovať Mesto (obec) vhotoví pre Žiadateľa Rozhodnutie a Posudok o odkázanosti na poberanie sociálnej služby príslušného typu do ZOS §36, ZPS § 35,
Denný stacionár § 40, podľa zákona 448/2008 Z.z.
Do špecializovaného zariadenia § 39 Z.z. 448/2008 podávate žiadosť o posúdenie odkázanosti na sociálnu službu, spolu s požadovanými lekárskymi vyšetreniami, na odbor sociálnych vecí vyššieho územného celku, pod ktorý spadá žiadateľ podľa miesta svojho trvalého bydliska. Na základe predložených materiálov občana, príslušný vyšší územný celok vyhotoví lekársky posudok, sociálny posudok a posudok o odkázanosti na sociálnu službu. V závere vydá rozhodnutie o odkázanosti na sociálnu službu, v ktorom uvedie stupeň odkázanosti občana a typ zariadenia . Žiadosť na uzatvorenie zmluvy o poskytovaní sociálnej služby. Táto služba môže byť požadovaná len na základe právoplatného rozhodnutia o sociálnej odkázanosti.
V ZSS SAMARITÁNKA n. o. Vás oboznámime s priestormi zariadenia a poskytneme Vám okrem poradenstva aj tlačivo Žiadosti na uzatvorenie zmluvy o poskytovaní sociálnej služby. Táto služba môže byť požadovaná len na základe právoplatného rozhodnutia o sociálnej odkázanosti. Okrem život ohrozujúcich prípadov – stav akútnosti
Vyplnená Žiadosť o umiestnenie do ZOS §36, ZPS § 35, Denní pobyt § 40 v Žarnovici sa podáva priamo v zariadení SAMARITÁNKA n.o. Žarnovica.
Na uzatvorenie Zmluvy o poskytovaní sociálnej služby potrebujeme tieto doklady:
• rozhodnutie o odkázanosti na sociálnu službu
• kópiu rozhodnutia o poberaní dôchodku zo sociálnej poisťovne
• Občiansky preukaz, zdravotný preukaz poistenca, zdravotnú kartu – ak je z iného mesta
• vyjadrenie lekára – vyšetrenia o bezinfekčnosti – vylúčenie prenosných chorôb(krv, moč, výtery a štítok)
• vyjadrenie lekára - psychiatra o vhodnosti kolektívneho spolunažívania (bez agresie)
• Lieky – najmenej na týždeň s popisom užívania
• Stručný životopis, kontakty na príbuzných, niekoľko fotiek s napísaným vzťahom ku klientovi
• Zoznam označených vecí, ktoré si poberateľ SS prinesie so sebou (hygienické potreby – zubná kefka, pasta, mydlo, sprchový gel, šampón, krém, telové mlieko, 2 uteráky, 2 pyžamá, spodné prádlo, 5 ks ponožiek, vreckovky, papuče, župan, domáce oblečenie, veci osobnej potreby) – ručné práce, kniha, ruženec, pletenie...
Do zariadenia si môžete priniesť aj osobné veci, vrátane drobných pamiatkových predmetov, televízor, rádio a osobné hygienické potreby.
Posteľnú bielizeň poskytuje zariadenie, ale môžete si priniesť aj vlastné .
Osobné prádlo, šatstvo a bielizeň je potrebné označiť priezviskom / vyšiť alebo vypísať fixkou na textil/. Sviatočné šaty je potrebné osobitne zabaliť a označiť menom.
Sociálna služba sa poskytuje na základe zmluvy o poskytovaní sociálnej služby, ktorá je s občanom spĺňajúcim podmienky uzatvorená najneskôr v deň nástupu do zariadenia sociálnych služieb. Úhrada za poskytované služby je dohodnutá v zmysle cenníka služieb a podľa stupňa odkázanosti v rozmedzí 13 Eur až 17 Eur na deň . V deň nástupu sa zaplatí záloha za príslušný kalendárny mesiac, podľa počtu dní dohodnutého pobytu v ZPS, ZOS alebo ŠZ. V prípade akútneho prijatia do ZSS (poberateľ je prijatý do ZSS bez vystavenia Posudku a Rozhodnutia o odkázanosti) , tak do termínu doručenia týchto dokladov platí celkové náklady za pobyt v ZSS – ako samoplatca.
Poskytnutie sociálnej služby končí uplynutím dohodnutej doby, premiestnením občana do iného zariadenia , prepustením občana do domácej starostlivosti, alebo úmrtím.
Občan môže byť prepustený zo ZSS ak ďalšie poskytovanie služieb nie je potrebné, alebo ak sústavne a hrubo porušil domáci poriadok. Za spôsobené škody je povinný poberateľ -prípadne kontaktná osoba poskytnúť materiálnu - alebo finančnú náhradu.
Ak si klient berie do ZSS cennosti alebo iný majetok, uzatvorí sa s ním zmluva o ich úschove, kde sa uvedie presná špecifikácia predmetov a iných cenností. Za peniaze a cennosti, ktoré si ponecháva u seba, nesie sám zodpovednosť.
Mgr. Hlavačková Júlia
Tel: 0908 230 119

References: § 80
 §36
 § 35
 § 40
 § 39
 §36
 § 35
 § 40